CELEX: 62017TN0641
Language: fi
Date: 2017-09-20 00:00:00
Title: Asia T-641/17: Kanne 20.9.2017 – Ferri v. EKP

13.11.2017   
            
            
               FI
            
            
               Euroopan unionin virallinen lehti
            
            
               C 382/57
            
         Kanne 20.9.2017 – Ferri v. EKP
   (Asia T-641/17)
   (2017/C 382/70)
   Oikeudenkäyntikieli: italia
   
      Asianosaiset
   
   
      Kantaja: Claudio Ferri (Rooma, Italia) (edustaja: asianajaja A. Campagnola)
   
      Vastaaja: Euroopan keskuspankki (EKP)
   
      Vaatimukset
   
   Kantaja vaatii unionin yleistä tuomioistuinta toteamaan, että EKP on laiminlyönyt valvontatehtäviään 24.3.2017 päivätyssä muistiossa, jonka osalta käytiin myöhemmin kirjeenvaihtoa ja jossa EKP:n toimivaltainen elin katsoi, ettei sitä edellytetty toteuttamaan toimenpiteitä, koska sen mukaan kysymys koski itsenäistä hallintoa ja valvontaa liittyen italialaisten pankkien toiminnan valvomiseen sovellettavien normien saattamista voimaan.
   
      Oikeudelliset perusteet ja pääasialliset perustelut
   
   Kanteensa tueksi kantaja väittää, että Euroopan keskuspankki on laiminlyönyt valvontatehtäviään seuraavien seikkojen osalta:
   
               —
            
            
               vuoden 2015 asetuksen nro 72 täytäntöönpanosäännösten viivästyminen ja näin ollen vuoden 1993 asetuksen nro 385 soveltamisen viivästyminen; viimeksi mainitun asetuksen osalta katsottiin, että sen soveltamista jatketaan toiseen toimintaan sen seurauksena, kun Italian keskuspankki jätti edellä mainitulla tavalla saattamatta täytäntöönpanosäännökset voimaan
            
         
               —
            
            
               se ei antanut Italian keskuspankille määräystä ryhtyä valtion tasolla toimenpiteisiin seuraamuksiin sovellettavan lainsäädännön mukauttamiseksi
            
         
               —
            
            
               se jätti valvomatta pankkijärjestelmän tehokkuuden arvioimisessa käytettävien niiden perusteiden johdonmukaisuutta, jotka on ilmaistu viittaamalla selvästi hyvin monitahoisiin ja jäsenneltyihin pankkilaitoksiin ilman mainintaa mukauttamisesta tai tehokkaasta arvioinnista
            
         
               —
            
            
               virheellisten perusteiden soveltaminen arvioitaessa sitä, oliko Banca di Credito Cooperativo di Frascatin toiminta asianmukaista, kun otetaan huomioon, että on selvää, että nämä perusteet on määritelty ja mitoitettu siten, että niiden avulla arvioidaan monitahoisen ja jäsennellyn pankkimekanismin toiminnan asianmukaisuutta